OpenLLM-France/wikimedia huggingface dataset:
# Xavier de Maistre

Xavier de Maistre (Chambéry, 1763ko urriaren 10a - San Petersburgo, 1852ko ekainaren 12a) savoiar militar eta idazlea izan zen.
Familia aristokratiko batean jaio zen eta Joseph de Maistre filosofo eta kontrairaultzailearen anaia txikia izan zen. Piemonte-Sardiniako armadan zerbitzatu zuen. 1790ean Turinen atxilotu zuten duelu batean parte hartzeagatik eta Voyage autour de ma chambre (Nire gelaren inguruko bidaia) idatzi zuen.
Bere anaia Josephen ideia politikoak partekatu zituen. 1792an, Frantzia iraultzaileak Savoia bereganatu ondoren, errusiar armadan sartu zen. Alexander Suvoroven agindupean egon zen Austro-Errusiaren kanpainan.
1803an Piemonte-Sardiniako enbaxadore izendatu zuten Alexandro I.a Errusiakoaren gortean. Errusian Liburutegiko eta Almirantearen Museoko zuzendari izendatu zuten, eta Kaukason borrokatu ondoren zauritu zuten. Emakume errusiar batekin ezkondu eta Errusian geratu zen, Napoleon erori zen arren.

## Lanak

* Voyage Autour de ma Chambre (1794)
* Le Lépreux de la Cité d'Aoste (1811)
* Les Prisonniers du Caucase (1825)
* La Jeune Sibérienne (1825)
* Expédition Nocturne Autour de ma Chambre (1825)
* Datuak: Q2737006
* Multimedia: Xavier de Maistre / Q2737006
# Xaxau jai konpartsa

Xaxau Bergaran 2007an sortutako eta 2013an kultura elkarte bezala erakundetutako jai konpartsa da.

## Helburuak

Ondorengo helburuak ditu:
* Herriko kultura sustatzea.
* Herriko jaietako antolaketan parte hartzea.
* Herria ezagutzera ematea.

## Erreferentziak

* ↑ r01e00000fe4e66771ba470b8b16eead1a456352e, r01epd0122e4ed314423e0db04c97a47b5baa317f. (2013-09-19). «XAXAU KULTURA ELKARTEA» www.euskadi.eus (Noiz kontsultatua: 2023-11-21).

## Kanpo estekak

* Datuak: Q122978759
# Xawia

Xawia (θšawiθ edo Hšawiθ) Aljeriako Batnako probintzia, Khenchelako probintzia, Setifeko probintzia, Konstantinako probintzia, Oum-El-Bouaghiko probintzia, Souk Ahrasko probintzia, Tebessako probintzia eta Biskrako probintziatan hitz egiten den Tamazight hizkuntzaren izena da. 2.000.000 hiztunetik gora ditu.
Bere izena beste modu batzuetan ere eman izan da: "Shawia", "Shawiya", "Tachawit", "Thachawith", "Tachaouith" edo "Thchèwith". Xawia ez da oraingoz hizkuntza idatzia eta ez dute eskoletan irakasten. Desagertzeko arrisku handian dago.

## Kanpo estekak

* Datuak: Q33274
* Multimedia: Shawiya language / Q33274
# Xaxim (Santa Catarina)

Xaxim Brasilgo udalerri bat da, Santa Catarina estatuan kokatua. 31.918 biztanle ditu 293,279 km²ko eremuan.

## Ikus, gainera

* Santa Catarina

## Kanpo estekak

* Datuak: Q1751322
* Multimedia: Xaxim / Q1751322
# Xavier de Le Rue

Xavier de Le Rue (Baiona, 1979ko uztailaren 1a -) snowboard kirolaria da, Cross kategorian parte hartzen du non bitan Munduko Txapelduna (2003 eta 2007) eta behin txapeldunordea (2009) izan da. Paul-Henri de Le Rue anaia ere snowboarder ere bada.

## Palmaresa
### Olinpiar Jokoak

* 2006ko Neguko Olinpiar Jokoak (Torino): 18.a cross proban

### Munduko Txapelketak

* 2003 (Kreischberg): Urrezko domina
* 2007 (Arosa): Urrezko domina
* 2009 (Gangwon): Zilarrezko domina

### Munduko Kopa

* Txapelduna (2003, 2004 eta 2005)
* 10 lehiaketak

### Munduko junior Txapelketa

* Zilarrezko domina (slalom erraldoia, 1998)

## Kanpo loturak

* Bloga
* Webgune ofiziala
* Datuak: Q1366913
* Multimedia: Xavier de Le Rue / Q1366913
# Xavier de Ravignan

Gustave-François-Xavier de la Croix de Ravignan (Baiona, 1795eko abenduaren 1a - Paris, 1858ko otsailaren 26a) lapurtar aita jesuita izan zen, predikari ezaguna zena. Bernard-Paul de la Croix de Ravignan Baionako alkatearen semea, Parisko Notre-Dame katedraleko sermolaria izan zen.

## Lanak

* De l'existence et de l'institut des Jésuites, Paris, 1844.
* Clément XIII et Clément XIV Paris, 1854.
* Entretiens spirituels, París, 1862.
* Conférences, Paris, 1860.
* La vie chrétienne d'une dame dans le monde, Paris, 1861.
* Datuak: Q3570830
* Multimedia: Gustave-Xavier de La Croix de Ravignan / Q3570830
# Xaviera Hollander

Xaviera Hollander, baita ere Madame alaia bezala ezagututa (Surabaya, Indonesia, 1943ko ekainaren 15a) prostituta, madame, sexu negozioetan enpresaria, idazlea, antzerki ekoizlea eta ostalaritza arloko enpresari ospetsua. Sexu askatasunaren ikonoa da.

## Biografia

Jaiotzez Xaviera de Vries izena zuen. Indonesiako Surabayan jaio zen, garai hartan Ekialdeko Herbeheretar Indiak. Bigarren Mundu Gerran, aita judua zela eta, familiarekin japoniarren kontzentrazio-esparru batean sartu zuten. Behin gerra amaituta Amsterdamera joan ziren. Ondoren Xaviera Hegoafrikara eta New Yorkera joan zen; azken honetan prostituzio munduan hasi zen. Herrialde desberdinetan bizi izan da, Espainian tartean. Hizkuntza asko dakizki.
Bere ospea liburu batetik etorri zen, The happy hooker (Prostituta zoriontsua); milaka kopia saldu ziren eta hizkuntza askotara itzulia izan zen. Urtetan, Penthouse aldizkarian gai erotikoei buruzko zutabe bat idatzi du. Egun, Amsterdam eta Marbella artean bizi da; bietan negozio desberdinak ditu. 2007an hamar urte gazteago den Philip de Haan herbeheretarrarekin ezkondu zen.

## Liburuak

Liburu askoren egilea, ezagunenak hauek dira:
* The Happy Hooker: My Own Story (1971)
* Xaviera goes wild (1974)
* The best part of a man (1975)
* Xaviera's Supersex: Her Personal Techniques For Total Lovemaking (1976)
* Xaviera's magic mushrooms (1981)
* The inner circle (1983)
* Fiesta of the flesh (1984)
* Happily hooked (1985)
* Erotic enterprises (1985)
* Prisoner of the firebird (1986)
* The kiss of the serpent (1987)
* Kind af (2001)
* Child No More: A Memory (2002), bere amaren heriotzari buruzkoa.

## Haren bizitzari buruzko filmak

* The Life and Times of Xaviera Hollander (1974), Larry G. Spanglerrek zuzenduta.
* The Happy Hooker (1975), Lynn Redgravek zuzenduta.
* My Pleasure is my business (1975), Al Waxmanek zuzenduta.
* The Happy Hooker Goes Hollywood (1980)
* Transit (1992)
* Xaviera Hollander, the Happy Hooker : portrait of a sexual revolutionary (2008) Robert Dunlapek zuzenduta.

## Erreferentziak

* ↑ https://web.archive.org/web/20081211044252/http://www.xavierahollander.com/theatre-productions
* ↑ http://www.elpais.com/articulo/internacional/ISRAEL/Xaviera/Hollander/congreso/sexologia/Jerusalen/elpepiint/19810625elpepiint_21/Tes/ El País, 1981ko ekainaren 25ean.
* ↑ http://www.diariosur.es/20080516/marbella/firma-libros-xaviera-hollander-20080516.html, Diario Sur, 2008ko maiatzaren 16a.
* ↑ http://movies.nytimes.com/movie/156553/The-Life-and-Times-of-Xaviera-Hollander/overview The New York Times, movies.

## Kanpo loturak

* (Ingelesez):Webgune ofiziala.
* (Ingelesez):Youtube bideoak.
* (Ingelesez):Hollanderren esaldiak.
* (Ingelesez):Movie Database.
* Datuak: Q290581
* Multimedia: Xaviera Hollander / Q290581
# Xaviña (Camariñas)

Xaviña, Espainiako Galizia autonomia erkidegoko Camariñas udalerrian dagoen parrokia bat da, Coruñako probintzian. 2017ko erroldaren arabera 686 biztanle zituen.
* Datuak: Q5928405
* Multimedia: Xaviña, Camariñas / Q5928405
# Yang Hao (jauzilaria)

Yang Hao (1998ko otsailaren 3a) txinatar tranpolin jauzilaria da. 10 m-ko plataforma eta 3 m-ko tranpolina dira bere probak. 2014ko Gazteen Udako Olinpiar Jokoetan lehiatu zen, bai gizonezkoen 10 metroko plataforman, bai 3 metroko tranpolinean, biak irabaziz.
2015eko Munduko Txapelketan, munduko txapeldun berria izan zen, 3m-ko tranpolin sinkronizatuan urrezko domina irabazi ondoren.
Lian Junjierekin, urrea irabazi zuen gizonen 10 metroko plataforma sinkronizatuaren ekitaldian, 2024 Udako Olinpiar Jokoetan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | 10 m sinkronizatua |
| Munduko txapelketak ||||
| Urtea | Lekua | Domina | Proba |
| 2015 | Kazan | 01 ! | 3 m sinkronizatu mistoa |
| 2017 | Budapest | 01 ! | 10 m sinkronizatua |
| 2019 | Gwangju | 02 ! | 10 m plataforma |
| 2022 | Budapest | 01 ! | 10 m sinkronizatua |
| 2022 | Budapest | 03 ! | 10 m plataforma |
| 2023 | Fukuoka | 01 ! | 10 m sinkronizatua |
| 2023 | Fukuoka | 03 ! | 10 m plataforma |
| 2024 | Doha | 01 ! | 10 m plataforma |
| 2024 | Doha | 01 ! | 10 m sinkronizatua |

## Erreferentziak

* ↑ The official website of Olympic movement. International Olympic Committee.
* ↑ The official website of Olympic movement. International Olympic Committee.
* ↑ «The official result of 2015 World Aquatics Championships» omegatiming.com.
* ↑ (Ingelesez) «Hao YANG | Results | World Aquatics Official» World Aquatics.

## Kanpo estekak

* Datuak: Q20747787
* Multimedia: Yang Hao (diver) / Q20747787
# Yang Jianping

Yang Jianping (Taiyuan, 1979ko abenduaren 10a) arkularia da. Txinako Herri Errepublika ordezkatu zuen 1996ko Udako Olinpiar Jokoetan eta 2000ko Udako Olinpiar Jokoetan.

## Erreferentziak

* ↑ Yang Jianping
* ↑ Jianping YANG

## Kanpo estekak

* Datuak: Q65007192
# Yang Kyoungjong

Yang Kyoungjong (koreeraz: 양경종 (1920ko martxoaren 3a - 1992ko apirilaren 7a) Koreako soldadu bat izan zen. Japoniako Armada Inperiala, Sobietar Armada Gorrian eta Alemania Naziko Wehrmachtean borrokatu zuen Bigarren Mundu Gerran.
1938an, 18 urte zituela, Yang Mantxurian zegoen eta Japoniako Armada Inperialak Kwantung Armadan sartu zuen Sobietar Batasunaren aurka borrokatzeko. Garai horretan Korea Japoniaren menpe zegoen. Khalkin Goleko guduetan Armada Gorriak preso hartu eta lan-esparru batera bidali zuen. Sobietarrek, hala ere, soldadu eskasia zuten Nazien aurka borrokatzeko eta 1942an Armada Gorriaren parte izateko presioa jazo zuen, beste preso batzuekin batera, Europako Ekialdeko Frontera bidali zuten.
1943an Wehrmachteko soldaduek atxilotu zuten Ukrainan, Kharkoveko Hirugarren guduan, eta Alemaniaren alde borrokatzera behartu zuten. Yank Frantzia Okupatura bidali zuten sobietar guda presoen gudaroste batean, Ostlegionen izenekoa. Normandian borrokatu zuen, Cotentin penintsulan, Utah hondartzatik gertu. D-Egunaren sotean Yank Ameriketako Estatu Batuetako paraxutista konpainiak atxilotu zuen, 1944ko ekainean. Amerikarrek Alemaniako uniformea zeraman japoniar bat zela uste zuten.
Britainia Handira bidali zuten preso, eta hortik atxiloketa esparru batera Ameriketako Estatu Batuetan. Askatu zutenean, gerra bukatuta, Illinoisera joan zen bizitzera eta han hil zen 1992an.
# Yanfeng barrutia

Yanfeng barrutia (txinera tradizionalez: 雁峰区) Txinako barruti bat da, Hengyang barruan. Azken zentsuaren arabera 212.914 biztanle zituen 83.23 azaleran banatuta.

## Kanpo estekak

* Datuak: Q1338099
* Multimedia: Yanfeng District / Q1338099
# Yang Haoran

Yang Haoran (txinera tradizionalez: 杨浩然; pinyinez: Yáng Hàorán; Chengde, 1996ko otsailaren 22a) txinatar kirol-tiratzailea da. Hamalau domina (bederatzi urre eta bost zilarrezko) lortu ditu txapelketa ezberdinetan eta airezko errifle tiroan jubenilen munduko zortzi errekor hautsi zituen nazioarteko lehiaketa nagusietan. Gazte Olinpiar Jokoetan, Asiako Jokoetan, Munduko Txapelketak eta Munduko Kopako serieetan.
Yangek bere nazioarteko lehen lehiaketan 17 urte zituela hartu zuen parte. 2013ko ISSF Munduko Kopako finalean Munichen (Alemania), non urrezko domina lortu zuen 10 m aire-erriflean, lehen postuan geratu zen 205,9 punturekin, Niccolo Campriani munduko txapeldunaren aurretik.
Olinpiar Jokoei dagokionez, Yangek 2020ko Udako Olinpiar Jokoetan bi domina lortu zituen. Urrezkoa 10m aire errifle proba mistoan Yang Qian-ekin eta brontzezko domina 10m aire erriflerekin bakarkako proban.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio ( Japonia) | 01 ! | 10 m aire erriflea mistoa |
| 2020 | Tokio ( Japonia) | 03 ! | 10 metro aire erriflea |
| Munduko txapelketak ||||
| Urtea | Lekua | Domina | Proba |
| 2014 | Granada ( Espainia) | 01 ! | AR60 |
| 2018 | Changwon ( Hego Korea) | 01 ! | 10 m aire erriflea mistoa |
| 2018 | Changwon ( Hego Korea) | 01 ! | 10 m aire erriflea taldeka |
| 2018 | Changwon ( Hego Korea) | 02 ! | 50 m aire erriflea taldeka 3 posizio |
| Asiako txapelketak ||||
| Urtea | Lekua | Domina | Proba |
| 2014 | Incheon ( Hego Korea) | 01 ! | AR60 |
| 2018 | Jakarta–Palembang ( Indonesia) | 01 ! | 10 metro aire erriflea |
| 2018 | Jakarta–Palembang ( Indonesia) | 02 ! | 10 m aire erriflea mistoa |
| Gazteen Olinpiar Jokoak ||||
| Urtea | Lekua | Domina | Proba |
| 2014 | Nanjing ( Txina) | 01 ! | AR60 |

## Erreferentziak

* ↑ «ISSF - International Shooting Sport Federation - issf-sports.org» www.issf-sports.org (Noiz kontsultatua: 2021-12-01).
* ↑ (Ingelesez) «17-year old Yang pocketed Air Rifle Men Gold, finishing ahead of World Champ Campriani» ISSF (Noiz kontsultatua: 2021-12-01).

## Kanpo estekak

* Datuak: Q20111885
# Yang Hui

Yang Hui (txinera sinplifikatuz: 杨辉; txinera tradizionalez 楊輝; pinyinez: Yáng Huī, 1238-1298), Qianguang (謙 光) adeitasun izena zuen, Qiantang-eko (Hangzhou modernoa, Zhejiang) matematikari txinatarra izan zen, Song dinastiaren garaian. Yang-ek karratu magikoetan, zirkulu magikoetan eta binomioaren teoreman lan egin zuen eta Yang Huiren Triangeluaren aurkezpenean egindako ekarpenagatik ezaguna da. Triangelu hau Pascal-en Triangelu bera zen, Yang-en aurreko Jia Xian-ek aurkitu zuena. Yang ere izan zen beste matematikari ospetsu baten garaikidea, Qin Jiushao.
* Datuak: Q574521
* Multimedia: Yang Hui / Q574521
# Yang Junxuan

Yang Junxuan txineraz 杨 浚瑄, (Zibo (Txina), 2002ko urtarrilaren 26a) igeriketan lehiatzen den kirolari txinatarra da.

## Ibilbide olinpikoa

2020ko Udako Olinpiar Jokoetan, Tokio 2020 (Tokio), parte hartu zuen bi domina lortuz; urrezkoa lortu zuen 4x200 m errelebo librean (7:40,33 (ME)), Txinako taldearekin, AEBko taldearen (zilarrezko domina 7:40.73) eta Australiakoaren (brontzezkoa 7:41.29) aurretik sailkatuz; hauek osatzen zuten taldea: Yang Junxuan, Tang Muhan, Zhang Yufei, Li Bingjie, Dong Jie eta Zhang Yifan-ek; azken biak ez zuten finalean (munduko errekorreko lorpenean) parte hartu; eta zilarrezkoa (3:38.86), Txinako taldearekin, 4x100 errelebo lau-estilo mistoetan Erresuma Batuko (urrezko domina, 3:37.58) taldearen atzetik eta Australiako (brontzezkoa, 3:38.95) taldea gaindituz. Hauek osatu zuten Txinako taldea: Xu Jiayu, Yan Zibei, Zhang Yufei eta Yang Junxuan.
2024ko Udako Olinpiar Jokoetan, Parisen, lau domina irabazi zituen taldekako probatan, zilarrezko bat eta hiru brontzezko.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 4x200 m librea, (ME), emakumezkoa |
| 2020 | Tokio Japonia | 02 ! | 4x100 m medley mistoa |
| 2024 | Paris ( Frantzia) | 02 ! | 4x100 m medley mistoa |
| 2024 | Paris ( Frantzia) | 03 ! | 4x100 m librea |
| 2024 | Paris ( Frantzia) | 03 ! | 4x200 m librea |
| 2024 | Paris ( Frantzia) | 03 ! | 4x100 m medley |

## Erreferentziak

* ↑ «Yang Junxuan» olympedia.org (Ingelesez)
* ↑ "Yang Junxuan" olympics.com (Gaztelaniaz)
* ↑ Igeriketa, 4x200 m errelebo librea, emaitzak 2020 olympedia.org (Ingelesez)
* ↑ Igeriketa, 4x100 m Errelebo lau-estilo mistoa, emaitzak 2020 olympedia.org (Ingelesez)

## Kanpo estekak

* Datuak: Q56223931
* Multimedia: Yang Junxuan / Q56223931
# Yang Jian (jauzilaria)

Yang Jian, txineraz 杨 健, (Sichuan (Txina), 1994ko ekainaren 10a) jauzietan lehiatzen den kirolari txinatarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina eskuratu zuen: 10 m-ko plataforman, Cao Yuan herrikidearen atzetik (urrezkoa) eta Tom Daley britainiarraren (brontzezkoa) aurretik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 10 m-ko plataforma, gizonezkoa |

## Erreferentziak

* ↑ «Yang Jian» olympedia.org 2021-10-30ean begiratua. (Ingelesez)
* ↑ "Yang Jian" Olympics.com 2021-10-30ean begiratua (Gaztelaniaz)
* ↑ jauziak 10 m-ko plataforma, emaitzak 2020 olympedia.org (Ingelesez)

## Kanpo estekak

* Datuak: Q17541336
# Yang Bo

Yang Bo (1978ko abuztuaren 23a) arkularia da. Txinako Herri Errepublika ordezkatu zuen 2000ko Udako Olinpiar Jokoetan.

## Erreferentziak

* ↑ Yang Bo

## Kanpo estekak

* Datuak: Q96415738
# Walgreens Boots Alliance

Walgreens Boots Alliance, Inc. munduko enpresa farmazeutiko handienetako bat da. Enpresaren egoitza Chicagon dago, New Jerseyn. 2014n ezarri zuten Walgreensek Alliance Boots britano-suitzarra erosi zuenan.

## Kanpo estekak

* Datuak: Q18712620
* Multimedia: Walgreens Boots Alliance / Q18712620
# Walia

Walia (gotikoz: 𐍅𐌰𐌻𐌾𐌰, Walja; ? – 418) errege bisigodoa izan zen.
Ataulfo hil eta berehala, Sigerikok honen sei seme erail eta Gala Plazidia bere alarguna eraso zuenez, Waliaren aldekoek feud (mendeku) hartu eta erreinaldiaren zazpigarren egunean Sigeriko hil zuten.
Tolosa Okzitaniakoa hautatu zuen bere hiriburu. Honorio enperadorearekin itun (foedus) bat sinatu zuen. Itun honen bitartez, 600.000 gari-modiusen truke bisigodoek Gala Plazidia bere anaiari itzuli eta 409an Iberiar penintsulan sartutako barbaroak egotzi behar zituzten. Bi urtetan, Betikan zeuden bandalo silingoak eta Lusitaniako alanoak sarraskitu zituzten. Bandalo asdingo eta sueboak botatzear zeudela, enperadoreak bisigodoei Akitania eman zien.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .. b letraz idatzita balego bezala irakurtzekoa da
* ↑ Montpalau, Antonio. (1792). Compendio cronológico-histórico de los soberanos de Europa. I.
* Datuak: Q1463732
* Multimedia: Walia / Q1463732
# Walfordita

Walfordita oxido motako minerala da.

## Ezaugarriak

Walfordita oxido mineralaren formula kimikoa hau da: ${\ce {(Fe^{3+},Te6+)Te4+3O8}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Walfordite: Mineral information, data and localities.» www.mindat.org (Noiz kontsultatua: 12-05-2019).
# Walhalla (Ipar Dakota)

Walhalla Ipar Dakotako hiri bat da. Pembina konderrian kokatua dago. 2010ean 996 biztanle zituen, 2,73 kilometro koadrotan banatuta.

## Ikus, gainera

* Pembina konderria

## Kanpo estekak

* Datuak: Q2075622
* Multimedia: Walhalla, North Dakota / Q2075622
# Walhalla (Hego Carolina)

Walhalla Ameriketako Estatu Batuetako hiri bat da. Oconee konderrian dago, Hego Carolina estatuan. 4.072 biztanle ditu, 10,218383 kilometro koadroko azaleran banatuta.

## Ikus, gainera

* Oconee konderria

## Kanpo estekak

* Datuak: Q1993359
* Multimedia: Walhalla, South Carolina / Q1993359
# Walhausen

Walhausen Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 232 biztanle zituen 2,27 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q570253
* Multimedia: Walhausen / Q570253
# Walford (Iowa)

Walford Iowako hiri bat da. Benton konderrian kokatua dago. 2010ean 1.463 biztanle zituen, 2,86 kilometro koadrotan banatuta.

## Ikus, gainera

* Benton konderria

## Kanpo estekak

* Datuak: Q2239867
* Multimedia: Walford, Iowa / Q2239867
# Walheim

Walheim Alemaniako udalerria da. Baden-Württemberg estatuan dago, [[Ludwigsburg (barrutia)|Ludwigsburg]] barrutian. 2014an 3.078 biztanle zituen 6,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q61961
* Multimedia: Walheim / Q61961
# Walhain

Walhain, Belgikako hegoaldeko udalerria da, Valoniako Valoniar Brabante probintzian dagoena. 2011ko erroldaren arabera, 6.443 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q650216
* Multimedia: Walhain / Q650216
# Zawiya

Zawiya edo Az-Zawiya Libiako muhafazatetako bat da. 1.520 kilometro koadro ditu eta 197.177 biztanle zituen 2003an.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q26153
# Zawyet el-Aryan

Zawyet el-Aryan, Egiptoko herri bat da, Giza eta Abusirren artean dagoena.
Herritik mendebaldera, basamortu gunearen barnean, izen bera daroan nekropoli bat dago, bertan, bi piramide multzo daude, eta, salbuespen moduan, bi multzo hauek eta ez askoz gehiago.
Gaur egun, piramide estratifikatua eta iparraldeko piramidea deritze.
Piramide estratifikatua, Jaba faraoiarei ematen zaio, eta amaitu gabe geratu zen, faraoi honen erregealdi laburraren ondorioz, mailakatu motakoa, 83 metroko luzeraduna oinarrian eta 20 metroko garaieraduna. Piramidearen inguruan, 32 ganbera-biltegi txiki daude.
Bigarren multzoa, hondakinetan dagoen beste egitura bat, ez da sakon esploratu eta industu. Iparraldeko piramidea, Nebkara faraoiari ematen zaio, piramide honen oinarriak, 110 metroko zabalera eta 180 metroko luzera duelarik, Neferkara, Nebkara edo Nebkaren inskripzioak baititu zenbait bloketan. N. Swelimek, eraikin hau, III. dinastiaren amaieran datatzen du, Lauerrek piramide honentzat proposatutako kronologiari uko eginez, nork IV. dinastian datatzen duen.

## Kanpo estekak

Zawyet el-Aryanen irudiak. Egiptomania
* Datuak: Q534611
* Multimedia: Zawyet el-Aryan / Q534611
# Zayed bin Sultan Al Nahyan

Zayed bin Sultan Al Nahyan (arabieraz: ٱلـشَّـيْـخ زَايِـد بِـن سُـلْـطَـان آل نَـهْـيَـان‎, Ash-Shaykh Zāyed bin Sulṭān Āl Nahyān; Abu Dhabi, 1918ko maiatzaren 6a - Abu Dhabi, 2004ko azaroaren 2a) Abu Dhabiko emirra izan zen 1966tik 2004ra. Arabiar Emirerri Batuetako aita sortzailea eta lehen estatuburua izan zen 1971 eta 2004 bitartean. Khalifa bin Zayed Al Nahyan bere semea oinordeko izan zitzaion. AEBean Nazioko Aita bezala ezagutzen da.
* Datuak: Q167846
* Multimedia: Sheikh Zayed bin Sultan Al Nahyan / Q167846
# Zawoja udalerria

Zawoja Poloniako Polonia Txikiko voivoderriko landa-udalerri bat da, Sucha barrutian kokatuta. 128,78 km²ko azalera du eta 2017ko datuen arabera 9091 biztanle zituen.

## Kanpo estekak

* Udalaren webgunea
* Datuak: Q2433656
* Multimedia: Gmina Zawoja / Q2433656
ieaPolonia Txikiko voivoderriko udalerriak :
# Zawonia udalerria

Zawonia Poloniako Silesia Behereko voivoderriko landa-udalerri bat da, Trzebnica barrutian kokatuta. 117,45 km²ko azalera du eta 2017ko datuen arabera 5874 biztanle zituen.

## Kanpo estekak

* Udalaren webgunea
* Datuak: Q2458312
* Multimedia: Gmina Zawonia / Q2458312
ieaSilesia Behereko voivoderriko udalerriak :
# Zayed Nazioarteko Aireportua

Zayed Nazioarteko Aireportua (arabieraz: مطار زايد الدولي‎, (IATA: AUH, ICAO: OMAA)), lehen Abu Dhabiko Nazioarteko Aireportua (arabieraz: مطار أبو ظبي الدولي‎) ere deitua, Abu Dhabiko aireportu nagusia da. Aireportua munduko lehenetarikoa da bidaiarien hazkundeari (+% 34 2008ko lehen hiruhilekoan), airelinea berriei eta azpiegituren garapenari dagokienez.
Abu Dhabiko Nazioarteko Aireportua Arabiar Emirerri Batuetako bigarren aireporturik handiena da, 2007an 6,9 milioi bidaiari izan baitzituen, 2006an baino % 30 gehiago. Terminalean Etihad Airways da nagusi, Arabiar Emirerri Batuetako bigarren airelinea handiena, Emiratesen atzetik. 2009an terminal berri bat ireki zuten.

## Erreferentziak

* ↑ «Passenger Traffic at Abu Dhabi International Airport During First Half of 2023 Increases by 67% Year-On-Year» Abu Dhabi Airports 2023-8-3.

## Kanpo estekak

* Datuak: Q643562
* Multimedia: Abu Dhabi International Airport / Q643562
# Zawisza Bydgoszcz

Zawisza Bydgoszcz (izen osoa SP Zawisza Bydgoszcz) Poloniako futbol taldea da, Bydgoszcz hirikoa. 2014ko Poloniako kopa irabazi zuen.

## Historia

Taldea 1947an sortu zen. Zawisza XV mendeko poloniar gerlari mitikoa izan zen. 1961 eta 1994 artean lehen mailan aritu zen baina emaitza onena 1990ko laugarren postua izan zuen, bai eta 1991eko kopako finalerdiak ere. 2013 arte ez zen itzuli lehen mailara eta 2014an kopa irabaztea lortu zuen 0-0 egin ondoren penalti jaurtiketatan Zagłębie Lubin gaindituta. Hurrengo urtean ordea maila galdu zuen.
Bigarren mailan 5. postuan gelditu zen baina diru arazo larrien erruz birfundatu beharra izan zuen SP Zawisza izena hartuz eta maila beherenetik hasi da jokatzen 2016-17 denboraldian, 8. mailatik.

## Palmaresa
### Polonian: 1

* Liga (0): laugarrena 1990an.
* Kopa (1): 2014.
* Poloniako Superkopa (1): 2014.

## Kanpo estekak

* (Polonieraz) webgunea
* Datuak: Q167781
* Multimedia: Zawisza Bydgoszcz / Q167781